Κάστρο Αυλαίμονα

Το φρούριο του Αυλαίμονα, επίσης γνωστό ως κάστρο του Αυλαίμονα, είναι μικρού μεγέθους οχύρωση, στην δυτική πλευρά των Κυθήρων, ανεγερθείσα κατά τη διάρκεια της βενετικής περιόδου, σε ημερομηνία ύστερη του 1725, περίοδο κατά την οποία ο οικισμό του Αυλαίμονα, χρησιμοποιείτο ως λιμένας. Διέθετε μόνιμη παρουσία φρουράς, ενώ, παράλληλα, ήταν οπλισμένο με κανόνια, καθώς και πυροβόλα όπλαΕμμανουήλ Π. Καλλίγερος, Συνοπτική Ιστορία των Κυθήρων, Εδώ γεννήθηκε η Αφροδίτη, 4η έκδοση, Αθήνα, 2008, Εκδόσεις Κυθηραϊκά, σελ. 209.

Η απόφαση ανεγέρσεώς του ελήφθη το 1725 και είχε σχεδιαστεί για να έχει φρουρά 5 ατόμων και 8 τηλεβόλων, με σκοπό την προστασία του λιμανιού και όσων πλοίων κατέφευγαν σε αυτό, ενάντια σε πειρατές. Δεν είχε τη δυνατότητα να αντέξει σε σημαντικότερες προσβολές. Πράγματι, το 1798 καταλήφθηκε γρήγορα από την επίθεση των Ρωσσοτούρκων και το 1809 από τους Άγγλους.

Σήμερα σύμφωνα με τον Ιόνιο Αστικό Κώδικα του 1841 ανήκει στην αποκλειστική δικαιοδοσία και διαχείριση της Επιτροπής Εγχωρίου ΠεριουσίαςΤα κάστρα των Κυθήρων, Εγχώριος Περιουσία Κυθήρων και Αντικυθήρων, ανακτήθηκε στις 10 Αυγ. 2014 «Ιόνιος Αστικός Κώδικας του 1841, άρθρα 423,424 και 425, απόφαση 50/1976 Μονομελούς Πρωτοδικείου Ζακύνθου».

 Παραπομπές 

 Εξωτερικοί σύνδεσμοι 


Κατηγορία:Κάστρα των Κυθήρων